## Poslovnik Komisije za utvrđivanje ratnih i poratnih žrtava

### NN 8/1992 (14.2.1992.), Poslovnik Komisije za utvrđivanje ratnih i poratnih žrtava

# KOMISIJA ZA UTVRĐIVANJE RATNIH I PORATNIH ŽRTAVA

Na temelju članka 10. Zakona o utvrđivanju ratnih i poratnih žrtava
II. svjetskog rata ("Narodne novine" br. 53A/91) Komisija za
utvrđivanje ratnih i poratnih žrtava, na sjednici 11. veljače 1992. donijela
je ;

## POSLOVNIK

### Komisije za utvrđivanje ratnih i poratnih žrtava

I. OPĆA ODREDBA

Članak 1.

Ovim se Poslovnikom uređuje način, rada i druga pitanja od značenja
za rad Komisije za utvrđivanje ratnih i poratnih žrtava i njezinih vljeća
(u daljnjem tekstu: Komisija). U pitanjima koja nisu uređena ovim Poslovnikom
Komisija postupa po odredbama Poslovnika Sabora.

II. DJELOKRUG I NAČIN RADA KOMISIJE

Članak 2.

Komisija prikuplja podatke i dokazni materijal pomoću kojega utvrđuje:

1. Ratne žrtve - osobe stradale u razdoblju od 6. travnja 1941. do 9.
svibnja 1945.

Ratne žrtve jesu:

- vojnici ubijeni u borbi,

- pogubljeni vojnici,

- poginuli, odnosno ubijeni pripadnici paravojnih formacija policija,
financi, oružnici i slično,

- poginuli građani

- vojni službenici,

- svi ostali poginuli građani.

2. Poratne žrtve - osobe smrtno stradale nakon 9. svibnja 1945. Poratne
žrtve jesu:

- ubijeni ratni zarobljenici,

- ubijeni građani zarobljeni s pripadnicima vojnih formacija, - ubijeni
građani ili umrli od posljedica represije.

3. žrtve srpskog rata na Hrvatsku - osobe smrtno stradale nakon 17.
kolovoza 1990.

4. Okolnosti i mjesta stradanja.

5. Počinitelje ratnih zločina.

Članak 3.

Komisija ostvaruje zadaće iz prethodnog članka na sjednicama Komisije
i putem vijeća osnovanih za rad u pojedinim predmetima.

Članak 4.

Komisija može odlućivati (zauzimati stajalište o pitanjima iz svoga
djelokruga) ako je sjednici nazočna većina članova Komisije, a odluke se
donose većinom nazočnih. Vijeća

Članak 5.

Komisija osniva vijeća za rad u pojedinim predmetima, a u sastavu od
3 ili više članova. Predmet rada vijeća određuje Komisija.

Članak 6.

Članove vijeća imenuje Komisija između svojih članova, te iz redova
povjesničara, pravnika, liječnika i drugih znanstvenih, stručnih i javnih
radnika.

Članak 7.

Predsjednika vijeća imenuje vijeće između svojih članova.

Članak 8.

Vijeće u svom djelokrugu na temelju dokumenata, svjedočanstava i na
drugi pogodan način utvrđuje povijesnu istinu o stvarnom broju žrtava,
o okolnostima i mjestu stradanja te počiniteljima ratnih zločina.

Članak 9.

Na zahtjev predsjednika Komisije ili po završenom istraživanju vijeće
o njemu podnosi pismeno izvješče predsjedniku Komisije. Izvješće treba
sadržavati podatke o zadaći vijeća, o dostavljenim pripremnim radovima,
o prijepornim pitanjima, bitnim pribavljenim dokazima, stručnim mišljenjima
i vještačenjima te o žrtvama, okolnostima i mjestima stradanja.

Članak 10.

Kad predsjednik komisije primi izvješće daje ga na sjednicu Komisije
radi odlučivanja. Predsjednik vijeća koje je vodilo postupak usmeno razlaže
izvješće te, ako misli da je to potrebno, dopunski ga tumači. Nakon toga
predsjednik otvara raspravu. Po završenoj raspravi predsjednik daje izvješće
na odlučivanje. Ako Komisija ne prihvati izvješće, vraća ga vijeću koje
ga je podnijelo, radi dopune ili obvezuje drugo vijeće ili nekoga od članova
Komisije da obradi stajališta suprotna izvješću.

Članak 11.

Po potrebi, Komisija daje obvezne upute o radu vijeća.

Predsjednik Komisije

Članak 12.

Komisija ima predsjednika. Predsjednik Komisije saziva sjednice i organizira
rad Komisije.

Članak 13.

Predsjednik Komisije:

- utvrđuje prijedlog programa racla Komisije,

- utvrđuje prijedlog izvješća o radu Komisije,

- koordinira rad vijeća,

- brine se o ostvarivanju suradnje s arhivima, muzejima, crkvenim institucijama,
političkim organizacijama, poduzećima, državnim organima i drugim institucijama,
organizacijama i tijelima koja raspolažu potrebnom dokumentacijom za zadaću
Komisije,

- brine se o obnovi i održavanju grobova i grobišta žrtava iz članka
2. Zakona, te dostojnom obilježavanju i eventualnom prijenosu posmrtnih
ostataka i dostojnom ukopu na drugom mjestu,

- brine se o osiguranju financijskih sredstava za rad Komisije.

- utvrđuje visinu nagrade i naknade troškova članovima Komisije u svezi
s radom Komisije,

- određuje vještačenja,

- obavlja i druge poslove određene Zakonom i ovim Poslovnikom.

Članak 14.

Komisija ima tri potpredsjednika. Potpredsjednici Komisije zamjenjuju
predsjednika ako je odsutan ili drukčije spriječen. Potpredsjednici Komisije
pomažu u radu predsjedniku Komisije i, po njegovu ovlaštenju, obavljaju
određene poslove iz njegova djelokruga.

Izjave građana

Članak 15.

Građani daju izjave pred vijećem Komisije Osim pred vijećem Komisije
građani svoju izjavu mogu dati pred sudom, upravnim organom, diplomatsko-konzularnim
predstavništvom Republike Hrvatske ili uredima Republike Hrvatske u inozemstvu.
Izjavu potpisuje osoba koja ju je dala, te službena osoba pred kojom je
daju. Organi iz stavka 1. ovoga članka dužni su, potkraj svakoga mjeseca,
primljene izjave dostavljati Komisiji. O primljenim izjavama organi iz
stavka 1. ovoga članka vode posebnu evidenciju.

III. ZAVRŠNA ODREDBA

Članak 16.

Ovaj poslovnik stupa na snagu danom objave u "Narodnim novinama".

Zagreb, siječanj 1992.

Predsjednik Komisije

**Vice Vukojević, v. r.**

Ostalo, NN 8/1992-137